Orange Guestfarm | LekkeSlaap
Orange Guestfarm is op 'n kleinhoewe in Augrabies en bied verblyf aan 'n gesin of groep vriende. Dit is naby verskeie winkels, restaurante, aktiwiteite en besienswaardighede. Die gasteplaas bedien vars vrugtesap en omelette in die oggend en gratis koffie en tee is altyd beskikbaar.
Hierdie gastehuis beskik oor 4 slaapkamers en dit kan as 'n geheel vir 'n groot gesin of groep bespreek word. Die eerste slaapkamer het 'n dubbelbed en 'n aparte, privaat badkamer met 'n stort, spa-bad, toilet en wasbak. Die tweede slaapkamer en derde slaapkamer het elk 'n dubbelbed en deel 'n abdkamer wat 'n bad, stort, toilet en wasbak het. Daar is ook 'n aparte gastetoilet. Die tweede slaapkamer se bed kan ook as 2 enkelbeddens opgemaak word. Die vierde slaapkamer het 'n dubbelbed en 'n privaat badkamer met 'n stort, wasbak en toilet.
Die gemeenskaplike sitkamer spog met gemaklike sitplek, 'n TV met OpenView-kanale en Netflix en 'n klein gimnasium waar gaste basiese oefeninge kan doen. Gratis WiFi en yskas is beskikbaar vir gaste. Die leefarea en slaapkamers het lugversorging.
Gemeenskaplike braaigeriewe is beskikbaar en gaste kan in die plaasdam swem. Daar is ook 'n kragopwekker
Die Augrabieswaterval is net 12 km van die plaas af en gaste kan navraag doen oor aktiwiteite in die area.